alexandrainst/scandi-wiki huggingface dataset:
Joe Allen

Joseph Michael Allen (født 13. mars 1990 i Carmarthen) er en walisisk fotballspiller som spiller for . 

Allen signerte for Liverpool den 10. august 2012. Han debuterte for Liverpool i Premier League den 18. august 2012 i en bortekamp mot West Bromwich, en kamp de tapte 0–3. Han har tidligere også spilt for de walisiske klubbene Swansea City og Wrexham FC.

Landslaget
Allen ble sommeren 2012 tatt ut til å representere  i Sommer-OL 2012. Allen var en av fem walisiske fotballspillere som ble tatt ut i troppen.

Han ble tatt ut i  EM-tropp til EM i Frankrike 2016.

Han ble tatt ut i  EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Meritter 
Individuelt
 Wales' Player of the Year: 2012
 Wales' Club Player of the Year: 2012

Referanser

Eksterne lenker 
 
 
 Joe Allens spillerprofil hos Swansea City AFC

Walisiske fotballspillere
Deltakere for Storbritannia under Sommer-OL 2012
Fotballspillere under Sommer-OL 2012
Spillere i Fotball-VM 2022
Spillere i Fotball-EM 2016
Spillere i Fotball-EM 2021
Fotballspillere for Swansea City AFC
Fotballspillere for Wrexham AFC
Fotballspillere for Liverpool FC
Fotballspillere for Stoke City FC
Personer fra Carmarthenshire
Steven Caulker

Steven Roy Caulker (født 29. desember 1991) er en engelsk fotballspiller som spiller for den tyrkiske klubben Gaziantep FK.

Den 22. juli 2014 meldte han overgang fra Cardiff City til Queens Park Rangers FC, hvor han skrev under på en fireårskontrakt. 28. desember 2017 forlot han QPR.

8. februar 2018 skrev han under for den skotske klubben Dundee FC.

Landslaget 
Caulker debuterte for det engelske landslaget den 14. november 2012 i en bortekamp mot . Caulker scoret i debuten, men han kunne allikevel ikke hindre at Sverige vant kampen 4–2. 

Caulker representerte  i Sommer-OL 2012.

Referanser

Eksterne lenker 
 
 Profile på Tottenham Hotspur sin nettside

Engelske fotballspillere
Deltakere for Storbritannia under Sommer-OL 2012
Fotballspillere under Sommer-OL 2012
Fotballspillere for Tottenham Hotspur FC
Fotballspillere for Yeovil Town FC
Fotballspillere for Bristol City FC
Fotballspillere for Swansea City AFC
Fotballspillere for Cardiff City FC
Fotballspillere for Queens Park Rangers FC
Fotballspillere for Southampton FC
Fotballspillere for Liverpool FC
Fotballspillere for Dundee FC
Fotballspillere for Alanyaspor
Fotballspillere for Fenerbahçe SK
Fotballspillere for Gaziantep FK
Personer fra London
Fødsler i 1991
Norsk ballettinstitutt

Norsk Ballettinstitutt (NBI) er en privat ballettskole som eies av tidligere danser i Nasjonalballetten, Kjerstin Kartrud. Skolen har i 2020 tilsammen 4 studioer; 3 dansesaler og kontorer på Lillestrøm Kultursenter, 1 dansesal på Majorstuen i Oslo, og i 2020 åpnet de ny avdeling på Idrettens Hus Nordbyen, Stovner og på Løren skole i Oslo. 

Etter 19 års drift i Lørenskog stengte de studioet på Lørenskog sommeren 2020. 

Skolens motto er at alle føtter kan danse. Den tilbyr et bredt og allsidig dansetilbud, slik at alle kan finne sin dansestil. De driver med dans som scenekunst.

Kjerstin Kartrud startet dansekarrieren da hun var 11 år gammel i Zürich og senere i Stuttgart. I 22 år var hun ansatt i Den Norske Nasjonalballetten. Hun har også tatt videre utdannelse for å best mulig kunne ta vare på barn og unge som ønsker å danse. 

Høsten 1996 startet Kjerstin som ansvarlig leder for opplæringen i klassisk ballett og barnedans ved Torild Frostad Dansestudio. 

I 2001 kjøpte hun Mona Løberg Dansestudio på Lørenskog. I 2006 flyttet NBI inn i det nyoppussede Lillestrøm Kultursenter. I 2020 utvidet skolen til å ha studioer på Stovner og Løren skole i Oslo, ved siden av driften på Lillestrøm og Majorstuen.

Eksterne lenker 
 Norskballettinstitutt.no
 Dansen.no

Ballettskoler
Fagskoler
Utdanning i Oslo
Lillestrøm by
Utdanning i Lillestrøm
Kultur i Lillestrøm
Naturlig transformasjon

En naturlig transformasjon er en transformasjon som tar en funktor til en annen på en måte som respekterer funktorstrukturen. Naturlige transformasjoner kan dermed sees på som funksjoner mellom funktorer, og dette kan formaliseres gjennom funktorkategorier.

Definisjon 
Dersom F : C → D og G : C → D er to kovariante funktorer mellom kategoriene C og D, er en naturlig transformasjon fra F til G en tilordning η som for hvert objekt X i C tilordner en morfi ηX : F(X) → G(X) kalt komponenten ved X, slik at det følgende diagrammet kommuterer: 

Dersom F eller G er kontravariante, erstattes de med henholdsvis Fop eller Gop i definisjonen over.

Eksempler

Litteratur 

 .

Eksterne lenker
 nLab, a wiki project on mathematics, physics and philosophy with emphasis on the n-categorical point of view
 J. Adamek, H. Herrlich, G. Stecker, Abstract and Concrete Categories-The Joy of Cats (PDF)
 Category Theory, av Jean-Pierre Marquis, fra Stanford Encyclopedia of Philosophy
 Baez, John, 1996, The Tale of n-categories., An informal introduction to higher order categories
 The catsters, a YouTube channel about category theory.
 Video archive of recorded talks relevant to categories, logic and the foundations of physics
 Interactive Web page which generates examples of categorical constructions in the category of finite sets

Kategoriteori
Airbnb

Airbnb er en nettbasert markedsplass hvor brukere kan tilby, søke etter, bestille og benytte overnattingssteder over hele verden.

Konsept 
Airbnb legger til rette for at folk kan leie ut hele eller deler av sitt eget hjem eller annet egnet bosted til reisende med behov for overnatting. Et nettsted tilbyr en plattform for kontakt mellom vert og gjest, og er ansvarlig for håndtering av betalingsoppgjøret. Nettstedet formidler mer enn 2 000 000 private overnattingssteder i 192 land fordelt på mer enn 33 000 byer. Fra etableringen i november 2008 til juni 2012 er mer enn 10 millioner overnattinger booket gjennom Airbnb.

Historie 
Airbnb ble stiftet i november 2008 av Brian Chesky, Joe Gebbia og Nathan Blecharczyk i San Francisco. Den opprinnelige finansieringen er hentet fra inkubator Y Combinator. Senere har også Greylock Partners, Sequoia Capital og Ashton Kutcher investert i selskapet.

Referanser

Eksterne lenker 
 
 Airbnb.no

Nettsteder
IT-selskaper fra USA
Selskaper etablert i 2008
San Francisco
Delingsøkonomi
Gjestehusvirksomhet
Næringsliv i California
GhostBSD

GhostBSD er et Unix-liknende operativsystem som er basert på FreeBSD. GhostBSD er fri og åpen programvare som distribueres under BSD-lisensen. Det kan brukes som direkte-CD eller installeres på platelager. Operativsystemet benytter i dag skrivebordsmiljøet MATE som standard. Tidligere versjoner benyttet GNOME, LXDE eller vindusbehandleren Openbox.

Utviklerne startet GhostBSD-prosjektet i 2010 etter at de møttes i det offisielle FreeBSD-forumet.

Historie
 Versjon 1.0 ble gitt ut mars 2010, var basert po FreeBSD 8 og brukte GNOME 2.28
 Versjon 1.5 bygget på FreeBSD 8.1 og brukte GNOME 2.30
 Versjon 2.0 bygget på FreeBSD 8.1 
 Versjon 2.5 bygget på FreeBSD 9.0 og var den første GhostBSD med flere skrivebordmiljøer (GNOME og LXDE)
 Versjon 3.0 bygget på FreeBSD 9.1 og kom med enda flere skrivebordsmiljøer (GNOME, LXDE, OpenBox)
 Versjon 3.5 bygger på FreeBSD 9.2 (under utvikling). Dette er den første utgivelsen med Gnome 3 og Mate.

Eksterne lenker 
  (engelsk)

Operativsystemer
BSD
Programvare fra 2010
Wang Yi (politiker)

Wang Yi (, pinyin: Wáng Yí; født 19. oktober 1953 i Beijing i Folkerepublikken Kina) er en kinesisk kommunistisk politiker. Han ble i mars 2013 landets utenriksminister.

Han kommer fra det kinesiske diplomati og har vært viseutenriksminister i Beijing og dessuten ambassadør i Japan. 

Wangs kone er datter av Qian Jiadong, som var Zhou Enlais sekretær for utenrikssaker.

Studier 
Wang ble under kulturrevolusjonen sendt ut til det nordøstre Kina i september 1969. Han virket i Dongbei konstruksjonsarmekorps i åtte år i provinsen Heilongjiang. I desember 1977 kunne Wang returnere til Beijing, og der ble han student i fakultetet for asiatiske og afrikanske språk ved Beijings annen fremmedspråkshøyskole (Beijing International Studies University - BISU). Han ble uteksaminert med grad i japansk i februar 1982.

Karriere 
Etter eksamen begynte Wang i Asia-avdelingen ved det kinesiske utenriksministerium og begynte på sin diplomatiske yrkeskarriere. I september 1989 ble han stasjonert ved den kinesiske ambassade i Tokyo og tjenestegjorde der i fem år. 

I mars 1994 ble han vise seksjonssjef for utenriksministeriets avdeling for Asia-saker, og ble forfremmet til seksjonssjef året etter. 

Fra august 1997 til februar 1998 var Wang visiting scholar ved instituttet for utenrikspolitikk ved det katolske Georgetown University i Washington D.C. 

Etter hjemkomsen ble han assistentminister og direktør for byrået for politisk forskning. Fra september 1999 studerte Wang internasjonale relasjoner ved Kinas utenrikspolitiske universitet og tok mastergrad. 

I februar 2001 ble Wang elevert til stedfortredende utenriksminister, med ansvar for Asia-saker. Han var da den yngste av de stedfortredende utenriksministre.

I september 2004 ble Wang utnevnt til ambassadør i Japan og forble i den stillingen til september 2007. 

I juni 2008 etterfulgte han Chen Yunlin som det kinesiske statsrådets Taiwanbyrå. 

Den 16. mars 2013 ble han utnevnt til utenriksminister.

Referanser

Eksterne lenker 
 
  

Xi-Li-administrasjonen
Kinesiske politikere
Kinesiske diplomater
Personer sendt opp i fjellene og ned i landsbyene
Personer fra Beijing
Ishockey-VM divisjon I 2004

Ishockey-VM divisjon I 2004 ble arrangert på Jordal Amfi i Oslo fra 12 til 18 april i 2004.
Hviterussland vant og rykket opp til Elitedivisjonen. Det som før var A-VM.

Resultater

Tabell sluttstilling

Ishockey-VM
Ishockeyturneringer i Norge
Internasjonale mesterskap i 2004
Internasjonale mesterskap i Norge
Sportsarrangementer i Oslo
Sport i Norge i 2004
Ishockey i 2004
Friidrett under Sommer-OL 1896 – 110 meter hekk menn

110 meter hekk for menn var den eneste hekkøvelsen under OL 1896 i Athen. To innledende heat ble avviklet 7. april med fire utøvere i hver, der de to beste i hver heat avanserte til finalen som gikk 10. april 1896.

Resultat

Heat 1

Heat 2

Finale

Det var kun to utøvere som deltok i finalen 10. april. Reichel hadde ikke mulighet til å delta ettersom han assisterte Albin  Lermusiaux under maratonløpet og Hoyt avsto løpet for å forberede seg til stavkonkurransen.

Kilder
  (Digitally available at la84foundation.org )
  (Excerpt available at la84foundation.org)
 

00110 meter x menn
Hekkeløp
Tre i Norge ved to av dem

Tre i Norge ved to av dem er en reiseskildring skrevet av Walter J. Clutterbuck og James A. Lees. Den ble utgitt på norsk første gang i 1884, mens originalen Three in Norway (by two of them) ble utgitt i London (1882) Longmans, Green & Co. Boken er utgitt på nytt flere ganger, både på norsk og engelsk. Gruppen ankom Kristiania med båt 11.juli og reiste videre med jernbane og båt til Lillehammer, med hest oppover Gudbrandsdalen og videre til Gjende i Jotunheimen. Der tilbragte de sommeren med fiske og jakt før de returnerte i midten av september. På returen passerte de blant annet Bjølstad gård i Heidal.

Referanser

Reiseskildringer
Turisme i Norge
Jotunheimen
Galleri 3,14

Galleri 3,14, eller Galleri π er et bergensk kunstgalleri som holder til i annen etasje på det tidligere hovedbygget til Norges Bank på Vågsalmenningen. Stiftelsen 3,14 som står bak, ble stiftet allerede i 1987, men fikk først egne lokaler fra 1999. Fra da av har det vært kontinuerlig virksomhet med skiftende utstillinger.

Galleriet satser i hovedsak på å hente inn og vise kunst fra kunstnere som ellers ikke ville blitt sett i Norge, gjerne fra land en ellers sjelden finner kunst fra. 

Høsten 2012 viste galleriet en del av en fellesutstilling med Bergen kunstmuseum som viste kinesisk nåtidskunst. Denne utstillingen ble forøvrig belønnet med Kunstkritikerprisen for 2012.

Referanser

Kilder 
Info fra stiftelsens hjemmesider

Kultur i Bergen
Kunstgallerier og kunstmuseer i Norge
Karl Gunderssen

Karl Gunderssen (født 21. juli 1882 i Drammen, død 11. november 1974 Drammen) var en norsk jernbanemann og politiker (A). Han var ordfører i Drammen i to perioder, først 1935–1940 og deretter 1945–1957.

Karl Gunderssen gjennomførte handelsskole etter folkeskolen. Deretter arbeidet han i NSB, først som kontorist, deretter gikk han gradene til han i 1933 ble distriktsmaterialforvalter. Han ble medlem av Drammen bystyre i 1914 og medlem av formannskapet fra 1920. Karl Gunderssen var Drammens ordfører fra 1935 til han ble avsatt av tyskerne etter krigsutbruddet i 1940. Han gjenopptok vervet etter krigen.

Karl Gunderssen ga i 1946 ut boken Ordførerens dagbok fra 1940. Boka tok for seg de første dagene i Drammen under okkupasjonen.

For sitt langvarige arbeid for Drammen kommune ble Karl Gunderssen bevilget fra 1958 en årlig pensjon på kr. 10.000,-
 
Den ytterste delen av Museumsparken, ut mot Konnerudgata, har fått navnet Karl Gunderssens plass. Han var far til visesangeren Jens Gunderssen.

Referanser

Kilder 
 Karl Gunderssen (1882 - 1974) Terra Buskerud - Historiebok.no

 
 

 
 

Ordførere i Drammen
Ap-ordførere i Buskerud
Personer fra Drammen kommune
Kongshavn videregående skole

Kongshavn videregående skole er en offentlig videregående skole i bydel Nordstrand i Oslo. Skolen ble etablert i bygget til den gamle Sjømannsskolen i Ekebergskråningen, og åpnet offisielt 15. august 2013. Nordstrand videregående skole med ca. 45 ansatte og utdanningstilbud for ca. 300 elever ble relokalisert til den nye skolen. Rektor Jan Ljøner ble med fra Nordstrand og ledet Kongshavn vgs gjennom de tre første årene.

Bakgrunn 
Skolen har et bredt fagtilbud innen Utdanningsprogram for studiespesialisering med særlig vekt på realfag og økonomiske fag. Fra 2015/2016 tilbyr skolen også breddeidrett som programfag. Entreprenørskap og bedriftsutvikling er et særlig satsingsområde og skolen arrangerer hvert år en stor, internasjonal gründercamp med deltagelse fra Tyskland og Slovenia. På gründercampen får elevene relle oppdrag for reelle oppdragsgivere som EoN Ruhgas, Möllergruppen, Dell og Ekebergparken.

Hvert år deler skolen ut Ekebergparkens pris til en elev som har utmerket seg både faglig og sosialt og som lever opp til skolens verdier; åpen, trygg, trivelig, ambisiøs, inkluderende og respekterende.

Skolen har videreført prosjektet Vg2 i Berlin som ble etablert av Nordstrand vgs i 2008. Det er et tilbud der elever i Osloskolen kan ta hele Vg2 studiespesialisering ved et gymnas i Berlin. De får støtte av norsk kontaktlærer som bor i Berlin hele året og norske «skyggelærere» som følger opp elevene med besøk i Berlin 4-8 ganger i året. Elevene følger både norske og tyske læreplaner og får karakterer og har eksamen som om de går på skole i Norge. Per 2016 har mer enn 100 elever gjennomført Vg2 i Berlin.

Kongshavnrevyen 
Mer enn halvparten av skolens elever deltar i revyen som spilles i januar hvert år. Den første Kongshavnrevyen i 2013 fikk navnet Blanke Ark og i 2014 ble dette fulgt opp med revyen Studer, Prester, Regjer. I 2015/2016 fikk Nå står ikke verda tell påske karakterene 5 og 6 i Aftenposten og Nordstrand Blad.

Rektorer
 2013-2016: Jan Ljøner (fra Nordstrand videregående skole, til Holtet videregående skole)
 2016-2022: Knut Jørgen Kopperud
 2022-: Sidsel Helene Holm Bye

Referanser

Eksterne lenker 
  

Videregående skoler i Oslo
Utdanningsinstitusjoner etablert i 2013
Byggverk fullført i 1917
Skoler i bydel Nordstrand
Sarandë

Sarandë, eller Saranda (gresk: Άγιοι Σαράντα,Agioi Saranda; tyrkisk: Aya Sarandi; italiensk: Santi Quaranta) er en by i prefekturet Vlorë i Albania. Byen er den viktigste for turismen langs Den albanske riviera. Sarandë ligger i en åpen havbukt i det sentrale Middelhavet, om lag 14 km øst for den nordlige delen av den greske øya Korfu. Sarandë har anslagsvis 30 000 innbyggere (2001). Restene av den historiske byen Butrint, som står på UNESCOs verdensarvliste, ligger sør for Sarandë.

Majoriteten av byens innbyggere er etniske albanere, mens en betydelig minoritet er av gresk opprinnelse. Sarandë blir betraktet som en av sentrene for greske minoriteter i Albania.

Historie
Sarandë har i store trekk felles eldre historie med Korfu. Dagens by ble grunnlagt på osmansk tid ovenpå den antikke byen som var vlitt ødelagt av goterne i 552.

Sarandë har hatt mange navn i sin lange historie. I antikkens Hellas gikk den under navnet Anchises, i Romerriket Onchesmus, på bysantinsk tid Hagia Saranda etter et kloster av samme navn. På gresk betyr Saranda tallet førti, som det fikk da det etter sifewnde fantes 40 kirker rundt klostret, og som er et symboltungt tall både i kristendommen og i islam.

Byen var en viktig militærbase under første verdenskrig for den italienske sjøfarten mellom årene 1915 og 1918. I denne periode kaltes byen Pyro av albanerne. Byens havn ble et sprinbrett da Italia okkuperte Albania. Under den italienske okkupasjonen kaltes havnen Porto Edda for å hedre Mussolinis datter Edda. Under den gresk-italienske krig som fulgte ble italienerne slått tilbake, og byen havnet under gresk kontroll frem til Tysklands invasjon av Hellas.

Eksterne lenker 
 Sarandas turist- og kulturportal 
Sarandas turistportal

Byer i Albania
Kommuner i Albania
Hymni i Flamurit

«Hymni i Flamurit» («Hymne til flagget») er Albanias nasjonalsang. Teksten er skrevet av den albanske forfatteren Alexander Stavre Drenova.

Hymnen ble første gang publisert i 1912 i den albanske nyhetsavisen Liri e Shqipërisë ("Albanias frihet") som hadde sitt hovedkontor i Bulgarias hovedstad Sofia. Den inngikk senere i Ëndrra e lotë («Drømmer og tårer») som ble publisert i Romanias hovedstad Bukuresti.

Melodien til nasjonalsangen ble skrevet av den rumenske komponisten Ciprian Porumbescu. 

Nasjonalsangens originaltittel var Betimi mi flamur, og et annet navn har vært Rreth Flamurit të Përbashkuar som er innledningen på sangen. Som oftest anvendes den mest kjente tittelen Hymni in Flamurit. Dette er tittelen på et dikt av Fan Noli.

Under kommunistregimet, da religionsutøving ble forbudt, var ikke det fjerde verset på nasjonalsangen med. Den opprinnelige teksten hadde et ekstra vers som ikke inngår i nasjonalsangen i dag.

Tekst med oversettelse

Hele den opprinnelige teksten fra 1912
Rreth flamurit te përbashkuar
me një dëshire dhe një qëllim
Të gjith atje duk' ju betuar
Të lidhim besën për shpëtim

Prej lufte vec ay largohet
Që është lindur tradhëtor
Kush është burrë nuk frikohet
po vdes, po vdes si një dëshmor

Në dorë armët t'i mbajmë
Të mbrojmë atdhenë në çdo kënt,
Të drejtat tona ne s'i ndajmë;
Këtu armikët s'kanë vënt

Se zoti vetë e tha me gojë
Që kombet shuhen përmi dhé
Po Shqipëria do të rojë:
për të, për të luftojmë ne!

O flamur, flamur shënj' e shënjtë
Te ty betohemi këtu,
Për Shqipërin' atdhen' e shtrenjtë
Për nder edhe lavdimn' e tu.

Trim burrë quhet dhe nderohet
Atdheut kush iu bë therror
Për jet ay do të kujtohet
Mi dhet, mi dhet si një shenjtor

Referanser

Eksterne lenker

Mediefiler 
 .wma-fil
 .mp3-fil

Nasjonalsanger
Albania
Ski Classics

]]
}}
Visma Ski Classics, til 2015 Swix Ski Classics, er en serie lange løp i langrenn, som i motsetning til FIS Worldloppet Cup, ikke er i regi av Det internasjonale skiforbundet (FIS). Konseptet ble lansert for første gang i 2011 og har sesongen 2022/2023 14 renn i sin kalender. Konseptet for Ski Classics er å bygge en mer profesjonelt ramme rundt langløp i langrenn der alle renn på kalenderen skal kunne vises på TV. Fra 2015 er Visma tittelsponsor for konkurransen.  Vasaloppet, Birkebeinerrennet og Marcialonga er de tre langløpene som har inngått i Ski Classics siden starten i 2011.

Ski Classics består av følgende konkurranser:
 Menn individuelt, sammenlagt - gul trøye
 Kvinner individuelt, sammenlagt - gul trøye
 Klatretrøye for kvinner og menn - Rød og svartrutete trøye.  Det er 0–2 bergspriser per renn der de første sju får klatrepoeng.
 Sprint (0–2 spurter per løp) - grønn trøye
 Lagkonkurranse (2 beste menn + 2 beste kvinner + antall sprintpoeng og klatrepoeng for laget) - blå trøye 
 Ungdom (26 år og yngre) - rosa trøye
 Veteran (44 år og eldre)

Løp

Aktive løp
Ski Classics 2022/23 består av følgende 13 renn, tabellen angir også når rennet første gang ble en del av Ski Classics:

Tidligere løp

Menn

Sammenlagt

Kvinner

Sammenlagt

Fotnoter og referanser

Eksterne lenker
Persere

Persere er et folkeslag av iransk opprinnelse som snakker persisk. Persere bor hovedsakelig i Iran.

Historie 
Persere, sammen med andre iranske folkeslag, er etterkommere av oldtidens iranere.

Det første persiske riket, Akamenide-dynastiet, ble grunnlagt ca. 550 f.Kr. Dette dynastiet hadde sitt utspring fra Pars-provinsen i Det mediske riket, og ble dannet da Kyros den store gjorde opprør mot sin føydale konge, Astyages.

Religion 
Oldtidens persere var zoroastere. Denne religionen ble grunnlagt av Zoroaster og hadde sitt utspring i det østlige Iran. Under akamenidene var zoroastrisme en verdensreligion.

I dag er de fleste persere sjiamuslimer. I tillegg til dette er en minoritet av persere tilhengere av Bahai og zoroastrisme.

Språk 
Persere snakker persisk (også kalt farsi). Persisk er et indoeuropeisk språk, og tilhører den indoiranske grenen.

Persisk  har offisiell status i Iran, Afghanistan og Tadsjikistan. Persisk er et språk som har blitt brukt hyppig i litteratur og vitenskapen i Midtøsten. Den har hatt en stor innflytelse på nabospråkene, utenom de semittiske språkene.

Referanser

Etniske grupper i Iran
Cole Turner

Cole Turner er en fiktiv skikkelse i TV-serien Charmed. Han ble født 19. januar 1885 til Benjamin Turner (dødelig) og Elizabeth Turner (demon). Han var den menneskelige alter ego til nå beseirede demonen Belthazor. Belthazor var en halvdemon født til demonen Elizabeth og den dødelige Benjamin Turner. Han var medlem av Brotherhood of the Thorn og ble leid inn av Triaden å drepe The Charmed Ones. Han ble beskrevet som en svært sterk og farlig «leiesoldat», kjent for å ha drept utallige hekser, uskyldige og demoner. Cole Turner var den første av to eks-ektemenn til Phoebe Halliwell. Han hadde en sønn mens han var gift med Phoebe, men barnet døde før han ble født, blir assimilert med Kilden og kidnappet av seeren.

TV-figurer
Charmed

da:Phoebes Kærester#Cole Turner
ru:Список персонажей телесериала «Зачарованные»#Коул Тёрнер
Leirbrua

Leirbrua er navnet på en tidligere eiendom og bro over Leirelva, som var kommunegrense mot Leinstrand, vest for Flatåsen i dagens Trondheim kommune, hvor Kongsvegen passerer Leirelva. To kongeveier sørfra møttes ved Leirbrua og fortsatte som én, til Trondheim. Leirbrua var det siste skysskiftet før Trondheim. Stedet er nevnt første gang 1667 og var til 1834 en plass under gården Flatås.

Det var gjestgiveri her fra 1600-tallet, det tilhørte domkirkens kapellan og ble 1657 bygslet bort til stadskaptein Bernt von Krogh. Han nybygde vertshuset, som i 1712 ble overtatt av fogd Hans Augustinussen. Fra 1742 drev forskjellige byborgere stedet, som fra 1774 ble bygslet bort til skarpretter F. W. Stengel. Fra 1797 drev regimentskvartermester C. A. Halck stedet, som i 1806 ble overtatt av gjestgiver Ole N. Kirkflå. Han kjøpte også jordveien i 1834. Etter at Osloveien ble anlagt ved området Sluppen og Nidelva i 1856 ble forholdene vanskeligere for vertshuset. Fra 1910 tilhørte Leirbrua familiene Slind og Husby, etterhvert som sommerbolig. I 1969 kjøpte Trondheim kommune stedet i forbindelse med planlagt veiutbygging, hvor blant annet Kongsvegen ble lagt over den tidligere eiendommen og hvor brua etterhvert ble lagt i kulvert. Hovedbygningen på Leirbrua var oppført på 1700-tallet og ble revet i 1971.

Referanser

Litteratur

Eksterne lenker
 Wiki Strinda, Strinda historielag

Veibroer i Trondheim
Heimdal (bydel)
Gårder i Trondheim